Vedtægter for foreningen Samlingspunkt Indre By

Vedtaget den 5.september 2014, revideret og vedtaget 2020, 2022 og 2023

**§1**

**Navn og hjemsted**

Stk.1: Foreningens navn er Samlingspunkt Indre By.

Stk.2: Foreningen har hjemsted i Huset-Kbh, også kendt som Huset i Magstræde, Rådhusstræde 13, 2. sal, 1466 København K.

**§2**

**Formål**

Stk.1: Samlingspunkt Indre By er et tilbud til ældre i København, der modtager pension, med fokus på livskvalitet og meningsfyldte aktiviteter i hverdagen.

Formålet er gennem nye oplevelser/aktiviteter, der bryder isolation, fremmer psykisk sundhed, livskvalitet/trivsel og forebygger og bekæmper ensomhed gennem deltagelse og socialt samvær ved bl.a.

* Skabe netværk
* Indgå i nye relationer
* Bane vej for frivillighed og naboskab
* Ud af huset aktiviteter
* Fællesspisning
* Skabe netværkskultur blandt ældre i inkluderende rammer, med plads til forskellighed blandt ældre borgere.

**§3**

**Medlemsforhold**

Stk.1: Som medlem kan man optages hvis man er førtidspensionist, pensionist eller på efterløn

Stk.2: Indmeldelse sker ved henvendelse til Josephine~~/Helle~~. Ved indmeldelse betales kontingent for 3 måneder. Ved indmeldelse ønskes desuden navn og telefonnummer til pårørende.

Stk. 3: Medlemmer er forpligtet til at overholde foreningens love og vedtægter, samt anvisninger fra ledelsen.

Stk.4: Medlemmerne er berettiget til at møde på generalforsamlingen og stemme om forslag, der rejses på generalforsamlingen.

Stk.5: Medlemmerne er berettiget til/har ret til at have brugerindflydelse.

Stk.6: Medlemskontingent fastsættes på generalforsamlingen.

Stk.7: Medlemskontingent skal være indbetalt senest den 1. uge i måneden.

Stk.8: Udmeldelse af foreningen sker ved henvendelse til bestyrelsen.

Stk.9: Uanset ovenstående vil et medlem automatisk blive ekskluderet fra foreningen, hvis medlemmet ikke betaler kontingent rettidigt.

Stk.10: Medlemmerne skal være selvhjulpne.

**§4**

**Generalforsamlingen**

Stk.1: Generalforsamlingen er foreningens øverste myndighed.

Stk.2: Ordinær generalforsamling afholdes en gang årligt i april måned.

Stk.3: Mødeberettiget på generalforsamlingen er alle medlemmer, der har betalt kontingent for pågældende år.

Stk.4: Stemmeret på generalforsamlingen har foreningens medlemmer, og medlemmernes stemmer vægtes lige.

Stk.5: Beslutninger på generalforsamlingen træffes med almindeligt flertal, medmindre andet følger af denne vedtægt.

**§5**

**Indkaldelse til generalforsamling**

Stk.1: Indkaldelse til ordinær generalforsamling skal ske med mindst 4 ugers varsel. Med indkaldelsen skal følge en dagsorden for generalforsamlingen. Indkaldelsen offentliggøres via opslag i Huset, Facebook og hjemmeside.

Stk.2: Forslag der ønskes behandlet på generalforsamlingen, skal være formanden i hænde senest en uge før generalforsamlingen afholdes.

Stk.3: Dagsorden for ordinær generalforsamling skal indeholde følgende punkter:

1. valg af dirigent
2. valg af stemmetællere
3. bestyrelsens/formandens beretning
4. forelæggelse og godkendelse af årsregnskab. (evt forelæggelse af næste års budget).
5. fastsættelse af kontingent
6. indkomne forslag
7. valg iht. §7 stk.3
8. valg af bestyrelsessuppleant
9. valg af revisor og revisor suppleant
10. evt. valg/nedsættelse af udvalg
11. evt.

stk.4: Generalforsamlingen vælger dirigent til at lede forhandlingerne. Generalforsamlingens beslutninger indføres til referat.

**§6**

**Ekstraordinær generalforsamling**

Stk.1: Ekstraordinær generalforsamling kan til enhver tid indkaldes af bestyrelsen, eller hvis mindst 1/3 af foreningens medlemmer ønsker det. Indkaldelsen skal ske med mindst 2 ugers varsel, og indeholde en dagsorden for generalforsamlingen.

**§7**

**Foreningens daglige ledelse**

Stk.1: Foreningens daglige ledelse varetages af projektleder og projektmedarbejder i samarbejde med bestyrelsen, valgt på generalforsamlingen for to år ad gangen. Økonomi/regnskab varetages af projektlederen og revisoren.

Stk.2: Bestyrelsen leder foreningen i overensstemmelse med nærværende vedtægter og generalforsamlingens beslutninger.

Stk.3: Formand og et bestyrelsesmedlem vælges på ulige år. Herudover vælges en suppleant. ~~Et bestyrelsesmedlem~~ To bestyrelsesmedlemmer vælges på lige år. Herudover vælges en suppleant.

Stk.4: Projektleder ~~og projektmedarbejder~~ er permanent~~e~~ medlem~~mer~~ af bestyrelsen med stemmeret. Bestyrelsen består herudover af ~~3~~4 valgte medlemmer, som har stemmeret.

Stk.5: Bestyrelsen fastlægger selv sin forretningsorden.

Stk.6: Formanden leder mødet og i dennes frafald næstformanden.

Stk.7: Bestyrelsen er beslutningsdygtig, når mindst halvdelen af bestyrelsesmedlemmerne er til stede.

Stk.8: Bestyrelsen træffer beslutninger ved simpelt flertal. Ved stemmelighed er formanden eller den fungerende formands stemme afgørende.

Stk.9: Der føres beslutningsreferat over bestyrelsesmøderne.

**§8**

**Tegningsregler**

Stk.1: Bestyrelsen er bemyndiget til at udpege et eller flere bestyrelsesmedlemmer til enten alene eller i fællesskab at kunne disponere over foreningens formue, samt tegne foreningen i økonomiske anliggender.

Stk.2: At udpege et eller flere bestyrelsesmedlemmer til alene eller i fællesskab at kunne disponere over foreningens midler via elektroniske bankprodukter, samt til at indgå kontakter herom.

**§9**

**Hæftelse**

Stk.1: Foreningen hæfter for sine forpligtigelser med den af foreningen til enhver tid tilhørende formue. Der påhviler ikke foreningens medlemmer eller bestyrelse nogen personlig hæftelse, andet end hvis dette er særlig aftalt.

**§10**

**Regnskab og revision**

Stk.1: Foreningens regnskabs- og kontingent år følger kalenderåret.

Stk.2: Foreningens formue skal anbringes i et anerkendt pengeinstitut.

Stk.3: Regnskabet skal før den ordinære generalforsamling være revideret af en statsautoriseret revisor.

Stk.4: Kassereren (projektlederen og projektmedarbejderen) inkasserer kontingent. Projektlederen betaler regningerne, som er godkendt af bestyrelsen. Kassereren fører regnskab over samtlige indtægter og udgifter i en sådan form, at foreningens øjeblikkelige økonomi altid kan aflæses.

Kassereren udarbejder foreningens årsregnskab i samarbejde med revisorerne.

**§11**

**Vedtægtsændringer**

Stk.1: Ændringer af nærværende vedtægt kræver vedtagelse af 2/3 af de afgivende stemmer på generalforsamlingen.

**§12**

**Opløsning**

Stk.1: Foreningen kan kun opløses på en generalforsamling, som er indkaldt med dette for øje.

Stk.2: Opløsning af foreningen kræver vedtagelse med 2/3 majoritet af samtlige foreningens medlemmer. Opnås denne majoritet ikke, er bestyrelsen berettiget til at indkalde til en ny generalforsamling, på hvilken opløsning kan vedtages med 2/3 majoritet af de fremmødte medlemmer.

Stk.3: Eventuelt overskud/formue går ved opløsningen af foreningen til følgende: Huset KBH, men helst i samarbejde med Københavns kommune.

**Datering og underskrift**

Således vedtaget på generalforsamlingen den ~~6. oktober 2022~~ 5. oktober 2023.